Diari Oficial de la Generalitat Valenciana


Sumari del DOGV 270, del 18-07-1985 (1985/804662)

REIAL DECRET 1038/1985, de 25 de maig, sobre traspàs de funcions i serveis de l'Administració de l'Estat a la Comunitat Valenciana en matèria de Casinos i Jocs.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/05/25/1038/dof/vci/html**

### Dades del document

Número de DOGV
:   270

Data del DOGV
:   18-07-1985

Secció del DOGV
:   DISPOSICIONS GENERALS

Número del document
:   1985/804662


Data del document
:   25-05-1985

Organisme emissor
:   Presidència del Govern

Tipus de document
:   Reial decret

Reial Decret 1038/1985, de 25 de maig, sobre traspàs de funcions i serveis de l'Administració de l'Estat a la Comunitat Valenciana en matèria de Casinos i Jocs.  
El Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Valenciana.   
Segons que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta Comissió, després de considerar la conveniència i la legalitat de realitzar els traspassos en matèria de Casinos i Jocs i Apostes, adoptà, en la seua reunió del dia 22 de desembre de 1983, l'acord pertinent, la virtualitat pràctica del qual exigeix de ser aprovat pel Govern mitjançant Reial Decret.   
En atenció d'aquest motius, en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta del Ministres de l'Interior i el d?Administració Territorial, i amb la deliberació prèvia del Consell de Ministres del dia 22 de maig de 1985,   
DECRETE:   
Article 1r.   
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana de data 25 d'abril de 1985 pel qual són traspassades funcions de l'Administració de l'Estat en matèria de Casinos i Jocs a la Comunitat Valenciana, i es traspassen també els corresponents Serveis i mitjans personals, materials i pressupostaris necessaris per a l'exercici d'aquelles.   
Article 2n.   
1. En conseqüència, queden traspassades a la Comunitat Valenciana les funcions a les quals fa referència l'Acord que inclòs com a annex I d'aquest Reial Decret, així com els Serveis, béns, drets i obligacions, i el personal i els crèdits pressupostaris que figuren en les relacions adjuntes al mateix Acord de la Comissió Mixta, en els termes i les condicions que s'hi especifiquen.   
2. En l'annex II d'aquest Reial Decret s'apleguen les disposicions legals afectades per aquest traspàs.   
Article 3r.   
Els traspassos a què fa referència aquest Reial Decret tindran efectivitat a partir del dia 1 de juliol de 1985, indicat en l'acord de l'esmentada Comissió Mixta, sense perjudici que el Ministeri de l'Interior produesca els actes administratius necessaris per al manteniment del serveis en el mateix règim i nivell de funcionament que tinguessen en el moment de l'adopció de l'acord transcrit com a annex I d'aquest Reial Decret, fins la data de publicació.   
Article 4t.   
Els crèdits pressupostaris que es determinen d'acord amb la relació 3.2 seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la Secció 32, destinats al finançament dels costos efectius dels serveis assumits per les Comunitats Autònomes, una vegada que siguen enviats al Departament esmentat per part de l'Oficina Pressupostària del Ministeri de l'Interior els certificats de retenció de crèdit, per tal de donar compliment al que disposa la Llei de Pressuposts Generals de l'Estat vigent.   
Article 5é.   
Aquest Reial Decret entrarà en vigor el dia de la seua publicació en el Boletín Oficial del Estado.   
A Madrid, el 25 de maig de 1985.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
La Sra. Concepción Tobarra Sánchez i la Sra. Maria Blanca Blanquer i Prats, Secretàries de la Comissio Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en el Ple de la Comissió Mixta celebrat el dia 25 d'abril de 1985 fou adoptat l'Acord sobre traspàs de funcions i serveis a la Comunitat Valenciana en matèria de Casinos i Jocs, en els termes que tot seguit s'indiquen:   
A) Referència a les normes constitucionals i estatutàries i /ega/s en què s?empara la transferència.   
La Constitució, en l'article 149.3, estableix que les matèries no atribuïdes expressament a l'Estat per la Constitució podran correspondre a les Comunitats Autònomes, segons llurs Estatuts.   
D'altra banda, l'Estatut d'Autonomia de la Comunitat Valenciana aprovat per Llei Orgànica 5/1982, de 1 de juliol, estableix en l'article 31.31 que la Comunitat Valenciana té competència en matèria de Casinos, Jocs y Apostes, excloent-hi les Apostes Mutues Esportivo-Benèfiques.   
Sobre la base d?aquestes previsions constitucionals i estatutàries, s'escau d'efectuar traspassos de funcions i serveis a la Comunitat Valenciana en matèria de Casinos i Jocs, encomanades actualment al Ministeri de l'Interior segons el Reial Decret-llei 16/1977, de 25 de febrer, i altres disposicions sobre la matèria.   
B) Funcions de /'Administració de l'Estat que assumeix la Comunitat Valenciana.   
1. Són traspassades a la Comunitat Valenciana, dins del seu àmbit territorial, en els termes d'aquest acord i altres normes que el facen efectiu i es publiquen en el Boletín Oficial del Estado, les següents funcions que fins ara havia exercit l'Administració de l'Estat en matèria de Casinos i Jocs:   
a) Autorització administrativa per a la instal·lació, obertura i funcionament de Casinos de Joc.   
b) Atorgament y revocació dels documents professionals necessaris per al desplegament de funcions en establiments de jocs instal·lats al territori de la Comunitat Autònoma.   
c) Autorització administrativa per a la instal·lació, ('obertura, la modificació i el funcionament de les Sales de Bingo, així com la renovació i, si convé, la caducitat d'aquestes.   
d) Autorització administrativa per a la constitució, la modificació i l?extensió d'Empreses de serveis per a la gestió de Sales de Bingo que desplegaren la seua activitat en l'àmbit de la Comunitat Autònoma.   
e) Autorització administrativa per a la constitució, la modificació i l'extinció d'Empreses operadores de màquines recreatives i d'atzar que desplegaren la seua activitat en l'àmbit de la Comunitat Autònoma.   
f) Atorgament de permissos d'explotació de màquines recratives i d'atzar en l'àmbit de la Comunitat Autònoma.   
g) Autorització per a l'obertura de Salons per a màquines recreatives dels tipus "A" i "B".   
h) Autorització administrativa per al joc mitjançant butlletes en l'àmbit de la Comunitat Autònoma.   
i) Control, inspecció i, si convé, sanció administrativa de les activitats de joc.   
j) Qualsevol altra que li pertoque legalment i no siga inherent a les competències de l'Administració de l'Estat.   
2. A efectes de la necessària coordinació entre l'Administració de l'Estat i la de la Comunitat Valenciana s'estableixen les normes següents:   
2.1 El Ministeri de l'Interior informarà, amb caràcter preceptiu i vinculant, sobre totes les autoritzacions i les resolucions la competència de les quals corresponga a la Comunitat, però només respecte de qüestions d'ordre públic relacionades amb el joc i la seguretat ciutadana.   
2.2 El Ministeri de l'Interior i la Comunitat Autònoma s'informaran reciprocament sobre les infraccions administratives que, en matèria de joc, coneguen respectivament.   
C) Funcions que es reserva l?Administració de l'Estat.   
En conseqüència amb les funcions traspassades, romandran en l'Administració de l'Estat i contiunaran sent de la seua competència per a ser exercicides per aquesta, les funcions i les activitats següents que té legalment atribuïdes:   
a) Determinació del catàleg de jocs autoritzats.   
b) Planificació general en el marc del que estableix l'article 131 de la Constitució.   
c) Homologació i identificació del material de Joc.   
d) Autorització i inscripció d'Empreses d'àmbit nacional.   
L'Administració de l'Estat assabentarà d'aquests actes la Comunitat Autonóma.   
e) Estadístiques per a finalitats estatals.   
f) Les funcions policials que, relacionades directament o indirecta amb el joc, siguen competència dels Cossos i les Forces de Seguretat de l'Estat dependents dels respectius Governadors Civils.   
g) Qualsevol altra que li pertoque legalment i no siga inherent a les competències assumides per la Comunitat Autònoma.   
D) Béns drets i obligacions de l?Estat que s?hi traspassen.   
1. Fins que no es produesca un traspàs definitiu de locals, la Comunitat Valenciana podrà utilitzar provisionalment la part dels edificis dels Governs Civils en què es desplegaren aquests serveis actualment i la superfície dels quals figura en la relació adjunta número 1, o qualssevol altres que l'Administració de l'Estat hi cedesca provisionalment.   
2. En el termini d'un mes des de la publicació del Reial Decret que aprove aquest Acord seran signades les corresponents actes de lliurament i recepció del mobiliari, l'equip i el material inventariable.   
E) Personal adscrit als serveis que s hi traspassen.   
1. El personal adscrit als serveis traspassats i que és referenciat nominalment en la relació adjunta número 2 passarà a dependre de la Comunitat Valenciana, en els termes legalment previstos per l'Estatut d'Autonomia i d'altres normes en cada cas aplicables, i en les mateixes circumstàncies que especificades en la relació adjunta i amb el número de Registre de Personal.   
2. La Subsecretària del Ministeri de l'Interior notificarà als interessats el traspàs i la seua nova situació administrativa, tan bon punt el Govern aprove aquest Acord mitjançant Reial Decret. Igualment trametrà als òrgans competents de la Comunitat Valenciana una còpia certificada de tots els expedients d'aquest personal traspassat, així com dels certificats d'havers, referits a les quantitats acreditades durant 1984, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.   
F) Llocs de treball vacants que s hi traspassen.   
Els llocs de treball vacants que s'hi traspassen figuren en la relació número 2.2.   
G) Valoració definitiva de les carrègues financeres dels serveis traspassats.   
1. El cost efectiu que segons la liquidació del pressupost per a l'any 1983, correspon als serveis que es traspassen a la Comunitat Autònoma, és, amb caràcter definitiu, de 52.535.035 pessetes, segons detall que figura en la relació número 3.1.   
2. El finançament en pessetes de 1985, que correspon al cost efectiu anual dels serveis transferits es detalla en la relació 3.2.   
3. Transitòriament, fins que el cost efectiu es compute per a calcular el percentatge de participació de la Comunitat Autònoma en els ingressos de l'Estat, l'esmentat cost es finançarà mitjançant la consolidació en la Secció 32 dels Pressupostos Generals de l'Estat, dels crèdits relatius als diferents components del cost efectiu, pels imports que s'indiquen, susceptibles d'actualització pels mecanismes generals previstos en cada Llei de Pressupostos de l'Estat:   
 Crédits  
 en pessetes  
Costos bruts: de 1985  
Despeses de personal 57.366.044  
Despeses de funcionament 3.346.000  
Finançament net 40.351.846  
No hi ha recaptació anual per taxes o altres ingressos.   
Les possibles diferències que es produesquen durant el període transitori, a què fa referència el paràgraf anterior, pel que fa al finançament dels serveis transterits, seran objecte de regularització en tancar cada exercici econòmic mitjançant la presentació dels comptes i estats justificatius corresponents davant d'una Comissió de Liquidació, que es constituirà en el Ministeri d'Economia i Hisenda.   
Durant seixanta dies, a partir de la data de publicació del Reial Decret aprovatori del present Acord el Ministeri de l'Interior continuarà assumint la gestió i el pagament de les obligacions corresponents als capítols I i II del Pressupost de Despeses que siguen exigibles en l'esmentat període i corresponguen a les funcions i als serveis que es transfereixen, i el venciment de les quals estiga previst pel caràcter periòdic o per causes contractuals.   
El que disposa el paràgraf anterior haurà de ser considerat en efectuar la periodificació i el càlcul dels crèdits que cal retenir i transferir a la Secció 32 dels Pressuposts Generals de l'Estat, mitjançant la tramitació de l'oportú expedient de modificació pressupostària, que s'efectuarà pel procediment d'urgència.   
H) Documentació i expedients dels serveis que s'hi traspassen.   
El lliurament de la Documentació i els expedients dels serveis traspassats es realitzarà en el termini d'un mes comptador des de la publicació del Reial Decret pel qual s'aprove aquest Acord. La resolució dels expedients que estiguen en tramitació es realitzarà segons el que preveu l'article 8é del Reial Decret 4015/1982 de 29 de desembre.   
I) Data d'efectivitat dels traspassos.   
Els traspassos de funcions i serveis, amb llurs mitjans, objecte d'aquest Acord tindran efectivitat a partir del dia 1 de juliol de 1985.   
I perquè així conste, expedim aquesta certificació a Madrid, el 25 d'abril de 1985.-Les Secretàries de la Comissió Mixta, Concepción Tobarra Sánchez.-Maria Blanca Blanquer i Prats.   
ANNEX II  
Disposicions legals afectades pel traspàs de fancions i serveis a la Comunitat Valenciana, en matèria de Casinos, Jocs i Apostes.  
Reial Decret-llei 16/1977, de 25 de febrer, pel qual es regulen els aspectes penals, administratius i fiscals dels jocs de sort, envit o atzar apostes.   
Reial Decret 444/1977, d'11 de març, pel qual es dicten normes complementàries del Reial Decret-llei 16/1977, de 25 de febrer, pel qual es regulen els aspectes penals, administratius i fiscals dels jocs de sort, envit o atzar i apostes.   
Reial Decret 2703/ 1978. de 14 d'octubre, pel qual es modifica parcialment el Reial Decret 444/1977, d'11 de març.   
Ordre de 9 de gener de 1979 per la qual s'aprova el Reglament de Casinos de Joc.   
Ordre de 9 de gener de 1979 per la qual s'aprova el Reglament de Bingo, modificada per les Ordres de 7 de febrer i 21 d'octubre de 1980.   
Reial Decret 1067/1981, de 24 d'abril, pel qual s'aprova el Reglament del joc mitjançant butlletes.   
Reial Decret 1775/1981, de 24 de juliol, sobre desconcentració de funcions dels Governadors Civils i dels Delegats del Govern en Ceuta i Melilla i en els Caps provincials i locals de tràfic.   
Reial Decret 1794/1981, de 24 de juliol, pel qual s'aprova el Reglament de Màquines recreatives i d'atzar, modificat pel Reial Decret 1895/1983, de 6 de juliol.   
Ordre de 7 d'octubre de 1983 sobre documentació i canvi de permissos de màquines recreatives i d'atzar.   
Veure imatge


Còpia Permalink ELI